**កិច្ចសំភាសន៏របស់ម៉ាឈ្មោះ ចែប សុគន់**

ក៖ អ្នកសំភាសន៏ឈ្មោះ ហេង សុជីវី ខ៖ អ្នកដែលត្រូវគេសំភាសន៏ឈ្មោះ ចែប សុគន់

ក៖ ជាដំបូងខ្ញុំសូមជំរាបសួរម៉ា!

ខ៖ ចាស!

ក៖ ចាសម៉ាថ្ងៃនេះខ្ញុំមានឪកាសដែលបានសំភាសន៏ម៉ាផ្ទាល់ ទាក់ទងនឹងជាមួយនឹងប្រវត្តិរបស់ម៉ាហើយនឹងជីវិតរបស់ម៉ាដែលម៉ាធ្លាប់បានតស៊ូតាំងពីក្មេងរហូតមកដល់ឥលូវ ក៏ដូចជាសម័យមុនក្នុងជំនាន់ពលពតអីចឹងណាស់ម៉ា ម៉ាមានជីវិតតស៊ូនឹងបទពិសោធន៏ជាច្រើនដើម្បីចែកចាយអោយទៅដល់ក្មេងៗ(សំលេងកូនក្មេងយំ) ក្រោយគេបានស្ដាប់ចឹងថ្ងៃនេះខ្ញុំនឹងធ្វើការសំភាសន៏ម៉ាទាក់ទងជាមួយនឹងអឺ....ជីវិតរបស់ម៉ាហើយនឹងប្រវត្តិរូបរបស់ម៉ានឹងដើម្បីនឹងយកទៅរក្សាទុកអោយបានដល់កូនចៅជំនាន់ក្រោយនឹងអោយពួកគាត់បានស្ដាប់ហើយនឹងយើងនឹងយកសំលេងរបស់ម៉ានឹងយកទៅដាក់់នៅក្នុងវេបសាយរបស់សាលានៅខាងសហរដ្ឋអាមេរិច ចាសហើយចឹងតើម៉ាអនុញ្ញាតអោយខ្ញុំបានធ្វើការសំភាសន៏ម៉ាដែរឬទេ?

ខ៖ អោយសំភាសន៏បើតាមការដែលលំបាកនឹងលំបាកច្រើនយ៉ាងណាស់កូនអើយធ្វើការងារមិនស្គាល់យប់មិនស្គាល់ថ្ងៃណាស់បើគេប្រើអោយយើងធ្វើអីយើងចេះតែធ្វើទៅសង្គមនេះយើងបើមិនធ្វើមិនដើរតាមគេវាមិនកើតទេ(សំលេងកូនក្មេងពីខាងក្រៅ)ទាល់តែយើងនឹងទៅតាមគេចឹងទៅអោយតែជីវិតនឹងបានរស់គេអោយធ្វើអីក៏ធ្វើទៅ(សំលេងរំខានពីខាងក្រៅ)!

ក៖ ចាសៗម៉ា ចឹងអឺ....​មុននឹងចូលទៅដល់បទពិសោធន៏នៃជីវិតរបស់ម៉ាចឹងខ្ញុំសូមធ្វើការអនុញ្ញានសួរឈ្មោះរបស់ម៉ាជាមុនសិនម៉ាមានឈ្មោះអីដែរ?

ខ៖ ខ្ញុំឈ្មោះចែប សុគន់(សំលេងកូនក្មេង)!

ក៖ ចាសម៉ា ហើយចុះឈ្មោះរបស់ម៉ាមានឈ្មោះហៅក្រៅដែរឬទេម៉ា?

ខ៖ អត់មានទេឈ្មោះតែចឹងនឹងឈ្មោះ គន់!

ក៖ ចាសហើយចុះចំណែកឈ្មោះនៅក្នុងអត្តសញ្ញាណប័ណ្ណវិញម៉ា?

ខ៖ ចែប សុគន់!

ក៖ ចាសហើយអឺ....សព្វថ្ងៃអាយុប៉ុន្មានឆ្នាំហើយ?

ខ​៖ ខ្ញុំសព្វថ្ងៃអាយុ៧៤ឆ្នាំហើយ(សំលេងកូនក្មេងពីខាងក្រៅរំខាន)!

ក៖ ចាសម៉ា ម៉ាមាននៅចាំថ្ងៃខែឆ្នាំកំណើតរបស់ខ្លួនដែរឬទេ?

ខ៖ ហ៊ើយខ្ញុំមិនចាំសោះហើយចៅ(សំលេងរំខានពីខាងក្រៅ)!

ក៖ ចុះថ្ងៃខែឆ្នាំកំណើតរបស់ម៉ាជាខ្មែរយើងដូចជាចន្ទគតិ សរិយគតិអីនឹងម៉ាមាននៅចាំដែរឬទេម៉ា?

ខ៖ អត់ចាំទាំងអស់!

ក៖ ចាសហើយចុះក្រុមគ្រួសាររបស់ម៉ាអឺ...ឪពុកម្ដាយរបស់ម៉ាមានឈ្មោះអីដែរ?

ខ៖ គាត់ឈ្មោះចែបនឹង!

ក៖ ពួកគាត់មានឈ្មោះអីខ្លះទៅម៉ា?

ខ៖ គាត់ឈ្មោះ ប៉ាន់ ចែប!

ក៖ ចុះឪពុកវិញ?

ខ៖ ឪពុកឈ្មោះចែប ហើយម្ដាយឈ្មោះលីកែស!

ក៖ ពួកគាត់មានកូនប៉ុន្មាននាក់ដែរម៉ា(សំលេងរំខានពីខាងក្រៅ)?

ខ៖ កូនមិនមានប៉ុន្មានទេ....

ក៖ អញ្ចឹងអឺ....

ខ៖ ដឹងតែសព្វថ្ងៃនឹងនៅរស់បួននាក់!

ក៖​ ចាសម៉ាពួកគាត់ជាបងប្អូនរបស់ម៉ាទាំងអស់ន៏ម៉ាន៏?

ខ៖ ចាស!

ក៖ ចាសម៉ា ហើយចុះពួកគាត់មានឈ្មោះអីគេខ្លះម៉ាមាននៅចាំដែរឬទេ?

ខ៖ ឈ្មោះបងប្អូនរបស់ខ្ញុំក៏អីនាង?

ក៖ ចាសឈ្មោះបងប្អូនរបស់ម៉ាទាំងអស់ដែលត្រូវជាបងប្អូនបង្កើតម៉ាណាស់ម៉ា(សំលេងរំខានពីខាងក្រៅ)ពួកគាត់មានឈ្មោះអីខ្លះទៅ?

ខ៖ អូ...ឈ្មោះយាយ យឿន ហើយឈ្មោះ ឃឿន ហើយឈ្មោះវ៉ាន់(សំលេងរំខានពីខាងក្រៅ)!

ក៖ ចឹងសរុបទាំងអស់បួននាក់ន៏អ៊ុំ?

ខ៖ នឹងហើយចាស ទាំងអស់បួននាក់គឺថា បួននាក់ខ្ញុំ បងប្អូនរបស់ខ្ញុំបួននាក់នឹង(សំលេងរំខានពីខាងក្រៅ)!

ក៖ អូ....ហើយអឺ....ម៉ាបងប្អូនរបស់ម៉ាសព្វថ្ងៃនៅមានជីវិតដែរឬទេម៉ា(មានសំលេងរំខានពីខាងក្រៅ?

ខ៖ នៅទាំងអស់នឹង(សំលេងកូនក្មេងពីខាងក្រៅ)!

ក៖ ចាសហើយម៉ាជាកូនទីប៉ុន្មានដែរ?

ខ៖ ខ្ញុំជាកូនទីមួយ!

ក៖ បងគេន៏ម៉ា?

ខ៖ ចាស(សំលេងរំខានពីខាងក្រៅ)!

ក៖ ចាសហើយពួកគាត់ទាំងអស់គ្នាមានទីលំនៅៗឆ្ងាយពីគ្នាឬក៏នៅជិតៗនេះដែរម៉ា?

ខ៖ នៅជិតនឹងតើទាំងអស់គ្នានឹង!

ក៖ ទាំងអស់ទាំងបួនម៉ងម៉ា?

ខ៖ ចាសនៅខាងណោះក៏ប្អូន នៅខាងនោះក៏ប្អូននៅជិតគ្នានឹង!

ក៖ ចាស ចឹងស្រួលហើយបាននៅជិតៗគ្នាចឹងយើងអឺ...ងាយស្រួលចែកគ្នាពេលទៅណាទៅណីអីដឹងស្រួលបបួលគ្នាទៅ!

ខ៖ (សើច)!

ក៖ ចាសហើយម៉ាពួកគាត់ទាំងអស់គ្នាស្រីប៉ុន្មានប្រុសប៉ុន្មានដែរម៉ា?

ខ៖ ស្រីបី ប្រុសតែមួយទេ!

ក៖ ប្រុសតែមួយទេហ៏ម៉ា បុ្រសចុងក្រោយគេ ប្រុសពៅគេហ៏ម៉ា?

ខ៖ អត់ទេពៅស្រី(សំលេងរំខានពីខាងក្រៅ)!

ក៖ ចាសតើកូនប្រុសត្រូវជាប្អូនរបស់ម៉ានឹងគាត់មានឈ្មោះអីគេដែរម៉ា?

ខ៖ គាត់ឈ្មោះ ឃឿន!

ក៖ ចាសលោកពូឃឿន ចាសហើយសព្វថ្ងៃនឹងពួកគាត់មានគ្រួសារមានប្ដីប្រពន្ធមានកូនមានចៅអស់ហើយន៏ម៉ា?

ខ៖ មានអស់ហើយ!

ក៖ ចាសហើយពួកគាត់ទាំងអស់គ្នានឹងនៅជិតៗនេះទេ ហើយពួកគាត់ទាំងអស់គ្នានឹងប្រកបមុខរបរអីខ្លះទៅម៉ា?

ខ៖ អ៊ឹម...តែត្បាញនឹងចៅអើយត្បាញ!

ក៖ ត្បាញន៏ម៉ា!

ខ៖ ជីវភាពនឹងរស់នៅវេទនាដែរនឹងមិនត្រឹមត្បាញនឹងទេ!

ក៖ ចាសហើយចុះចំណែកម៉ាសព្វថ្ងៃម៉ាក្របកមុខរបរអីដែរម៉ា?

ខ៖ ហ៊ើយខ្ញុំអត់មានរកស៊ីមុខរបរអីទេតែកូននឹងរកស៊ីចិញ្ចឹមម៉ែចិញ្ចឹមឪទៅ ខ្ញុំនៅតែកូនមិញនឹងមួយនឹងទេនៅជាមួយវាមិញនឹងណាស់!

ក៖ ចាសចុះសព្វថ្ងៃម៉ាមានកូនប៉ុន្មាននាក់ដែរម៉ា?

ខ៖ ខ្ញុំមិនដឹងកូនប៉ុន្មានទេ....កូនទាំងអស់ប្រាំមួយនាក់(សំលេងរំខានពីខាងក្រៅ)!

ក៖ ពួកគាត់ឈ្មោះអីខ្លះ.....

ខ៖ ប៉ុន្ដែគេមានគ្រួសារអស់ហើយទៅនៅឆ្ងាយៗណាស់នៅជិតតែវាមួយនឹងទេហើយនឹងកូនក្រោយនឹងមួយទេ!

ក៖ ចាសៗម៉ាហើយអឺ....តើម៉ាកូនៗរបស់ម៉ាទាំងអស់គ្នានឹងពួកគាត់មានឈ្មោះអីខ្លះទៅម៉ា?

ខ៖ មានឈ្មោះភៀង ឃឺន ឈ្មោះសារុំ ឈ្មោះសារី ទាំងគ្នាបួននាក់នឹង!

ក៖ ចាសៗកូនទាំងបួននាក់ ហើយទាំងអស់៦នាក់ហីម៉ា?

ខ៖ ចាសទាំងគ្នានឹង៦នាក់!

ក៖ ចាសម៉ា!

ខ៖ ប៉ុន្ដែកូនប្រុសៗនឹងគេនៅឆ្ងាយ!

ក៖ ចាស!

ខ៖ កូនស្រីៗនឹងបាននៅជិតម្ដាយ!

ក៖ ចាស ចុះសព្វថ្ងៃកូនដែលនៅជាមួយនឹងម៉ាមានប៉ុន្មាននាក់ដែរម៉ា?

ខ៖ មានៗបីនាក់ ប្ដីនឹងមុខរបររត់ឌុបម៉ូតូនឹងណាស់ទុកគ្រាន់ចិញ្ចឹមជីវិតនឹងទៅពិបាកណាស់នាងអើយ(សំលេងរំខានពីខាងក្រៅ)!

ក៖​ ចាស!

ខ៖ រកមួយថ្ងៃនហូបមួយថ្ងៃយ៉ាងនេះ បើពឹងទៅលើគ្នាតែមួយម្នាក់ឯងរកស៊ីចិញ្ចឹមម៉ែចិញ្ចឹមកូន!

ក៖ ចាសម៉ា ហើយពួកគាត់រៀបការអស់ហើយន៏ម៉ា?

ខ៖ ចាសកូនរបស់ខ្ញុំនឹងរៀបការមានគ្រួសារអស់ហើយ!

ក៖ ចាសម៉ា ហើយអឺ....ម៉ាកូនរបស់ម៉ាស្រីប៉ុន្មានប្រុសប៉ុន្មានដែរ?

ខ៖ កូនរបស់ខ្ញុំនឹងស្រីបួនហើយប្រុសតែពីរទេ!

ក៖ ស្រីបួនហើយប្រុសតែពីរទេ ចាសហើយម៉ាមានកូនចៅចៅទូតហើយន៏ម៉ា?

ខ៖ ចាស?

ក៖ ចាសម៉ា ហើយចុះម៉ាមានចៅទួតហើយឬនៅម៉ា?

ខ៖ មានចៅទួតហើយមានបួនប្រាំអ្នកហើយចៅទួតហ៏ចៅច្រើនណាស់ខ្ញុំ(សើច)!

ក៖ ចាសម៉ា!

ខ៖ ប៉ុន្ដែពួកគេទាំងអស់គ្នានឹងនៅឆ្ងាយនៅឯខេត្តពោធិ៏សាត់ឯណាណោះទៅ!

ក៖ ហើយទៅយូរៗបានគេមកលេងម្ដងហ៏ម៉ា?

ខ៖ ចាស យូរៗគេមកលេងនឹងខ្ញុំម្ដងមូយឆ្នាំគេមកលេងម្ដងពីរដងចឹងទៅណាស់ចៅ!

ក៖ ចាសចឹងចៅៗរបស់ម៉ាគឺគួរអោយស្រលាញ់ចាស ហើយពួកគាត់មកលេងជាមួយនឹងម៉ារាល់ថ្ងៃឬក៏យូរមកលេងម្ដងម៉ា?

ខ៖ យូរៗមកលេងម្ដងនឹងចៅគេអាឡើយរវល់រកស៊ីចឹងណាស់(សំលេងរំខានពីខាងក្រៅ)!

ក៖ ចាសម៉ា ហើយអឺ....ម៉ាដែលធ្លាប់ទៅលេងនឹងពូកគាត់ដែរឬទេ?

ខ៖ អត់ទេ ខ្ញុំអត់ដែលបានទៅទេចៅ(សើច)!

ក៖ ចាសម៉ា ម៉េចចឹងម៉ា?

ខ៖ អួយ....ខ្ញុំអត់ស្រួលខ្លួនខ្ញុំទេសព្វថ្ងៃនឹងនោះវិលវល់នៅក្នុងខ្លួនណាស់ធ្វើដំណើរទៅឆ្ងាយមិនបានទេចៅ!

ក៖ ចាសម៉ាហើយចុះសព្វថ្ងៃម៉ាមានជំងឺអីដែរម៉ាឈឺអីគេដែរ?

ខ៖ មានតែលើសឈាមទៅចេះតែវិលទៅជួនណាទៅក្រពះពោះវៀនចឹងទៅ(សំលេងរំខានពីខាងក្រៅ)!

ក៖ ចុះពេទ្យគេថាម៉េចដែរម៉ា ជំងឺរបស់ម៉ាអាចនឹង.....

ខ៖ មិនដឹងគេថាម៉េចទេ មើលទៅគេចេះតែថាជួបខ្លាញ់ជួបស្អីឯណាឯណីច្រើនណាស់(សំលេងរំខានពីខាងក្រៅ)!

ក៖​​ ចាសម៉ា!

ខ៖ (សំលេងកូនក្មេង)ជួនទៅទឹកថ្នាំគេយកមកលក់ផឹកទៅក៏វាមិនឃើញជាបាត់ទៅណាដែរ!

ក៖ ចាសម៉ា ហើយម៉ាអឺ....ទីលំនៅសព្វថ្ងៃម៉ាមានទីលំនៅៗឯណាដែរម៉ា?

ខ៖ នឹងនៅនឹងៗ!

ក៖ ទីលំនៅរបស់ម៉ាដែលម៉ាកំពុងរស់នៅសូមម៉ាជួយបញ្ចាក់ភូមិឃុំ សង្កាត់ ហើយនឹងខេត្តផងម៉ា ភូមិអីដែរម៉ា?

ខ៖ ខ្ញុំហ្អែស? ខ្ញុំនៅភូមិពក ក្នុងខេត្តកណ្ដាល!

ក៖ ចាសម៉ា នៅស្រុកណា....

ខ៖ ហើយនៅនឹងឃុំកោះឧញ៉ាតី!

ក៖ នៅកោះឧញ៉ាតី ចាស​ ហើយម៉ាមានទីកន្លែងកំណើតរបស់ម៉ាម៉ងនៅឯណាដែរម៉ា?

ខ៖ អ៊ឹម!​ ស្រុកកំណើតរបស់ខ្ញុំនៅនឹងៗម៉ង(សំលេងរំខានពីខាងក្រៅ)!

ក៖ អូ...ចឹងម៉ាមិនដែលបានផ្លាស់ទីលំនៅទេន៏ម៉ា?

ខ៖ អត់ដែលទេចៅ!

ក៖ ចាស(សំលេងរំខានពីខាងក្រៅ)!

ខ៖ តាំងពីរួចអាពតមកនៅតែនឹងៗ!

ក៖ ចាសម៉ា ចឹងកាលនៅជំនាន់ពលពតនឹងគេអត់មានបានផ្លាស់ម៉ាទៅណាទេន៏ម៉ាន៏?

ខ៖ អត់ទេ គេមិនបានផ្លាស់ប្ដូរអោយខ្ញុំទៅនៅ​ឯណាទេព្រោះអីកាលនឹងខ្ញុំជាប់កូនខ្ចី(ម៉ាមានកូនតូច)!

ក៖ ចាសម៉ា ហើយកាលនឹងគេអត់មានថាជំលៀសម៉ាទៅណាទៅណីអត់មានទេ?

ខ៖ អត់ទេ គេជំលៀសតែ....តែម៉ែឪរបស់ខ្ញុំទៅទេពួកគាត់នឹងត្រូវបានគេជំលៀសយកទៅអស់....

ក៖ អូ...គេជំលៀសទៅណាដែរម៉ា?

ខ៖ ហើយនឹងបងប្អូនរបស់ខ្ញុំអីនឹងគេយកទៅអស់ហើយនៅតែខ្ញុំម្នាក់ឯងនឹងទេ(សំលេងសត្វយំ)!

ក៖ គេជំលៀសអឺ....ឪពុកម្ដាយបងប្អូនរបស់ម៉ានឹងយកពួកគាត់ទៅនៅខាងណាដែរម៉ា?

ខ៖ អ៊ឹម...កាលនឹងមិនដឹងថាទៅខាងណាមកខាងណីទេ(សំលេងសត្វយំ) ខ្ញុំមិនដឹងដែរចៅ!

ក៖ អ៊ឹម.....

ខ៖ គេជំលៀសទៅឆ្ងាយណាស់ទៅខាងភូមិអន្លង់ៗបឹងកាចាប់!

ក៖ ចាសម៉ា ហើយអឺ....ពួកគាត់នៅពេលដែលគេជំលៀសហើយពួកគាត់ត្រឡប់មកវិញដែរឬទេម៉ា?

ខ៖ ពួកគាត់ត្រឡប់មកវិញអស់ហើយ!

ក៖ ពួកគាត់ត្រឡប់មកវិញ ជុំគ្នាអស់ហើយន៏ម៉ាន៏?

ខ៖ ចាសត្រឡប់មកវិញ ជួបជុំគ្នាវិញអស់ហើយ!

ក៖ ចាសម៉ា ចឹងម៉ាមិនមានបងប្អូនឬក៏សាច់ញាតិរបស់ម៉ាណាមួយបានស្លាប់នៅក្នុងជំនាន់ពលពតនោះទេ?

ខ៖ អ៊ឹម....ស្លាប់អស់ច្រើនណាស់មួយកូនមួយចៅរបស់ខ្ញុំទៅអស់មួយពូជ(កូនចៅរបស់ម៉ាស្លាប់អស់ច្រើន) នៅតែ(សំលេងរំខានពីខាងក្រៅ) មួយពូជនឹងនៅតែមួយទេ ត្រឡប់មកស្រុកវិញនឹង(សំលេងមនុស្សស្រីនិយាយគ្នា)!

ក៖ អូ....គាត់ស្លាប់ដោយសារអីដែរម៉ាដោយសារតែគេយកគាត់ទៅសំលាប់ឬក៏គេជំលៀសគាត់ទៅហើយបាត់ដំណឹង(សំលេងកូនក្មេង)?

ខ៖ គេជំលៀសយើងទៅនឹងដូចថាណាយើងវាមានជំងឺឈឺស្កាត់ផង ណាយើងវាអត់មានអីសំរាប់ហូបផង (សំលេងរំខានពីខាងក្រៅ)កូនចៅទៅទាំងប៉ុន្មានងាប់អស់នៅតែកូនមួយត្រឡប់មកវិញ!

ក៖ អូយម៉ា! ចាស ចឹងហើយម៉ាកាលនឹងនៅក្នុងជំនាន់ពលពតម៉ាមានអាយុប៉ុន្មានឆ្នាំដែរ?

ខ៖ (សំលេងរំខានពីខាងក្រៅ) អ៊ឹម....ខ្ញុំកាលនឹងអាយុចូលៗ៤០ហើយ ៤១ឆ្នាំហើយយ៉ាង(ម៉ាកាលសម័យនោះមានអាយុប្រហែលជា៤១ឆ្នាំ)!

ក៖ ចាសម៉ាចឹងហើយកាលនឹងគេប្រើម៉ាអោយធ្វើអីគេខ្លះដែរកាលជំនាន់ពលពតនឹងណាស់ម៉ា?

ខ៖ ចាស?

ក៖ កាលជំនាន់ពលពតនឹងគេបានប្រើម៉ាអោយធ្វើការងារអ្វីខ្លះដែរ?

ខ៖ អូ...ខ្ញុំហ្អែស? គេគ្រាន់តែខ្ញុំដូចថាដាំពោត ដាំដំឡូវ ដាំត្រាវអីចឹងទៅ បន្លែរបង្ការគ្រាន់ទុកធ្វើម្ហូបនឹងណាស់វាអីទេ គេអត់មានធ្វើទុក្ខធ្វើទោសអីទេ(សំលេងរំខានពីខាងក្រៅ)គ្រាន់តែថាវាអត់ឃ្លានទាំងយើងទាំងគេចឹងណាស់ហើយគេប្រើអោយធ្វើអីយើងចេះតែធ្វើនឹងទៅអត់ហ៊ានទៅតវ៉ាអីនឹងគេទេ អាណិតតែកូនខ្ញុំកូនគេវាអត់ឃ្លានដូចតែគ្នានឹងណាស់ហើយត្រង់ថាគេធ្វើទោសអីនឹងអត់ទេបើគេប្រើអោយធ្វើអីក៏យើងធ្វើតាមតែគេប្រាប់នឹងទៅណាស់បើថាគេយកយើងទៅវ៉ៃចោលអីអត់ទេ(សំលេងរំខានពីខាងក្រៅ)!

ក៖ ចាសម៉ា ហើយនៅពេលនឹងម៉ាធ្វើការនឹងម៉ាគិតថាវាធ្វើអោយពិបាកខ្លាំងដល់ថ្នាក់ណាដែលម៉ា ដែលវាធ្វើអោយម៉ាចងចាំមិនអាចនឹងបំភ្លេចបានឡើយណាស់ម៉ា?

ខ​៖ ចងចាំនឹងយើងចេះតែចងចាំហើយបើយើងមិនធ្វើទៅតាមគេទេគេផ្ដាច់របបយើងហើយយើងបានអីសំរាប់ហូបចឹងហើយចេះតែធ្វើទៅអោយតែបានបបរនឹងហូបកុំអោយអត់បានអត់ទឹកហ៊ើយ(សំលេងរញ៉េរញ៉ៃពីខាងក្រៅ) គេប្រើដូចគេដូចក្របីយ៉ាងនេះ(សំលេងកូនក្មេងស្រែក)!

ក៖ ចាសម៉ា ចុះពេលនឹងអឺ....គេប្រើអោយម៉ាទៅធ្វើអីគេខ្លះដែលម៉ាគិតម៉ាចងចាំថាហ៊ើយវាពិបាកខ្លាំងណាស់ដែលធ្វើអោយម៉ាមិនអាចនឹងបំភ្លេចបានសោះឡើយនៅក្នុងមួយជីវិតរបស់ម៉ានឹងណាស់ម៉ាព្រោះដោយសារតែវាពិបាកខ្លាំងពេកចឹងណាស់ហើយចឹងម៉ាគិតថាមានការងារអីគេខ្លះដែលលំបាកនឹងមានអីគេខ្លះ?

ខ៖ អ៊ឹម!

ក៖ ចាស ចឹងម៉ាគិតថាមានការងារអីគេខ្លះដែលគេប្រើម៉ានឹងមានអីគេខ្លះ?

ខ៖ មានតែទៅស្ទូងទៅដកនឹងប៉ុន្ដែយើងវាមិនចេះកាលនឹងទៅស្ទូងនឹងទៅ​ឯខាងព្រែកហ្លួង​​ឯណោះទៅជិតបឹងប្រាទៅនៅនឹងៗទៅដេកនៅក្នុងព្រៃក្នុងផ្សៃនៅនឹង​មានឈ្លើងមានអីលោកះអើយត្រីឆ្អាម(សំលេងរំខានពីខាងក្រៅ) ចឹងបានថាមិនភ្លេចទេនៅតែចាំចឹងបានថាបណ្ដាំចៅបណ្ដាំកូនអោយកូនរកអីកុំអោយពិបាកដល់ខ្លួនចឹងណាស់បើបានស្រុកទេសបានសុខបានស្រួលចឹងទៅយើងចេះតែខិតខំរកចិញ្ចឹមជីវិតទៅខ្លួនយើងវាមិនពិបាកប៉ុន្មានទេបើគេបើយើងបានដឹងថាវាពិបាកប៉ុនណា ប៉ុន្មានជំនាន់មកហើយពីរបីជំនាន់មកហើយតាំងពីខ្ញុំដឹងក្ដីមកប្រវត្តិរបស់ខ្ញុំមានភាពជូរច៉ត់ខ្លាងណាស់!

ក៖ ចាសម៉ា ហើយចឹង....

គ៖ ហេ! យាយគន្ធ(សំលេងកូនក្មេងស្រែកហៅម៉ា)?

ខ៖ ចាសម៉ា!

ក៖ ចាសម៉ា ចឹងដល់ពេលហើយម៉ាកាល​នឹងនៅអឺ....ជំនាន់ពលពតនឹងម៉ាបានរបបអីគេដើម្បីទទួលទានប្រចាំថ្ងៃ?

ខ៖ ប្រចាំថ្ងៃគេដាំបាយអោយយើងហូបនៅ....ទៅការដ្ឋានទៅអោយយើងទៅហូបមួយកន្លែងចឹងណាស់គេអត់អោយយើងទៅហូបនៅឯផ្ទះរបស់យើងរៀងៗខ្លួនទេគេអោយបបរយើងហូបទៅជូនណាទៅក៏បានហូប​បាយចឹងទៅ ជួនណាទៅបបរទៅលាយដំឡូងទៅលាយពោតចឹងយើងហូបហើយទៅយើងចេះតែហូបចឹងទៅគេចេះតែរកនឹកឃើញធ្វើអោយតែរួចៗទៅ!

ក៖ ចាសម៉ា!

ខ៖ បានថាពិបាកអើយសែនពិបាកលោកអើយនៅកាលជំនាន់នឹងនោះ(មានសំលេងរំខានពីខាងក្រៅ)!

ក៖ អ៊ឹម....ម៉ាហើយចឹងអឺ....គេបានប្រើម៉ាហើយម៉ាពិបាកខ្លាំងណាស់អឺ...គេអោយបាយម៉ាញុំដែរឬក៏មានតែបបរកាលនឹងម៉ា?

ខ៖ មានបាយពីណាមកមានតែបបរនឹងឯងចៅ....

ក៖ ចឹងហ៏ មិញខ្ញុំលឺម៉ាថាមានបាយដែរ!

ខ៖ បើបាយនឹងគេដាំបាយលាយដំឡូង អញ្ចឹងតៅទៀតណាស់ពេលខ្លះទៅក៏លាយនឹងពោតចឹងទៅ គេមិនបានអោយ​បាយយើងហូបនឹងបានស្រួលបួលម្ដងណាទេព្រះអង្គអើយ(មានសំលេងរំខានពីខាងក្រៅ) ហើយយើងម៉េចនឹងហ៊ានទៅថាយ៉ាងម៉េចអោយគេលោកមិនហ៊ានថាអីទេគេបញ្ចារយ៉ាងម៉េចធ្វើចឹង!

ក៖ (មានសំលេងរំខានពីខាងក្រៅ) ហើយបបរគេមានអោយម៉ាហូបអីខ្លះម៉ាមានចាំមុខម្ហូបនៅក្នុងជំនាន់នឹងដែរឬទេ?

ខ៖ អ៊ឹម.....មុខម្ហូបនោះស្ងោរផ្អកជាមួយនឹង....ស្ងោរផ្អកជាមួយនឹងផ្លែទ្រព ស្លម្ជូរទៅស្លអីចឹង ហូបជាមួយនឹងបបរទៀតណាមិនមែនបាយទេ!

ក៖ អ៊ឹម!

ខ៖ បានថាប្រវត្តិកាលជំនាន់របស់ម៉ានឹងវាជូរចត់ណាស់ចៅមិនមែនស្រួលដូចសព្វថ្ងៃនឹងទេ!

ក៖ ចា​សម៉ា ហើយបបរនឹងអោយម៉ាមួយថ្ងៃប៉ុន្មានពេលប៉ុន្មានដងដែរ?

ខ៖ អ៊ឹម....តែពីរដងនឹងព្រឹកនឹងល្ងាចនឹង តែថ្ងៃមិនមែនដូចធ្វើបាយថ្ងៃត្រង់ យកពេលព្រឹកនឹងទៅធ្វើជាបាយថ្ងៃត្រង់នឹងម្ដង ហើយល្ងាចនឹងម្ដង!

ក៖​ អ៊ឹម....ចាសម៉ាហើ​យម៉ានៅពេលដែលគេអោយម៉ាហូបមួយថ្ងៃតែពីរដងចឹងតើម៉ាហូបបានឆ្អែតដែរឬទេម៉ា? ព្រោះរាល់ដងម៉ាធ្លាប់ពិសារបីដងម៉ាត្រូវហ្អែសម៉ា?

ខ៖ ចាសរាល់ថ្ងៃយើងហូបបីដងក្នុងមួយថ្ងៃណាស់នឹងចៅ!

ក៖ (សើច)!

ខ៖ មិនដឹងធ្វើម៉េចហ៏ បើគេដួសអោយយើងហូបតែប៉ុ​ន្នឹងយើងមានតែហូបតែប៉ុន្នឹងទៅចេះតែទ្រាំអត់ទ្រាំឃ្លានចឹងទៅណាស់ចៅធ្វើម៉េចបើយើងកើតមកចំកាលៈទេសៈដំណាក់កាលចឹងនឹងហើយយើងមានតែចេះតែទ្រាំទៅអោយតែបានរស់មានជីវិតទៅ!

ក៖ ចាសម៉ា ហើយចឹងម៉ានៅពេលដែលម៉ាហូបមិនគ្រប់គ្រាន់ចឹងពេលនឹងម៉ាមានដែលធ្លាប់ទៅលួចគេហូបដែរឬទេនៅពេលនឹង?

ខ៖ ខ្ញុំអត់មានទេអត់ដែលមានលួចអីគេទេចៅអើយ!

ក៖ ចាសចឹងកាលនឹងម៉ាអត់ដែលមានធ្លាប់លួចគេយកមកពិសារទេហ៏ម៉ា?

ខ៖ អត់ទេខ្ញុំខ្លាចណាស់់ចៅ ខ្ញុំខ្លាចណាស់ខ្ញុំ ចឹងបានជាពួកគេនឹងថា ពួកខ្ញុំបើថាទៅនៅក្រៅស្រុកក្រៅទេសនឹងមិនស្គាល់ច្បាស់ជាស្លាប់អស់ហើយបើអត់ហ៊ានអញ្ចឹងនោះ​ យើងអត់ហ៊ានទៅលួចអីគេទេ តែបើរបស់យើងនឹងដូចយើងមានដាំជាចេកដាំអីនឹងគ្រាន់បានហ៊ានកាប់អីខ្លះទៅ យកទៅស្ងោរអីចឹងទៅណាស់ទុកគ្រាន់យើងបានហូបខ្លះចឹងទៅ បើថាទៅខាងក្រៅៗនឹងអត់ហ៊ានសោះតែម៉ង!

ក៖ (សំលេងរំខានពីខាងក្រៅ) ចាសត្រូវហើយម៉ា កាលជំនាន់នឹងគេតឹងតែងរឿងញុំគេអត់អោយដូចថាអឺ....

ខ៖​ គេមិនអោយយើងចេះតែញុំផ្ដែសផ្ដាសទេលោកហ៊ើយ គេក្រឹតក្រមជាងអីទៅទៀតនឹង ដើរទៅដល់កន្លែងហូបបាយនឹងសឹងតែថាដើរវាមិនដល់ទេកន្លែងបាយនឹងវាឆ្ងាយពីកន្លែងធ្វើការ(សំលេងរំខានពីខាងក្រៅ)!

ក៖ ចាសម៉ា!

ខ៖ ចាសហើយនិយាយពីប្រវត្តិរបស់ខ្ញុំនឹងវាពិបាកខ្លាំងណាស់ចឹងណាស់ចៅអើយ!

ក៖ ចាសៗម៉ា ហើយម៉ាដល់ពេលហើយបន្ទាប់មកទៀតម៉ាបាន...នៅកាលជំនាន់ពលពតចឹងម៉ាធ្លាប់បបានឆ្លងកាត់ពិសោធន៏ចឹងម៉ាដឹងថានៅជំនាន់នឹងវាលំបាកអីចឹង ម៉ាគិតថាចង់អោយរួចផុតពីជំនាន់នឹងអោយបានឆាប់ៗដែរឬទេ?

ខ៖ (សំលេងរំខានពីខាងក្រៅ) អ៊ឹម​....និយាយមិនចង់ម៉េចលោកអើយ ទន្ទឹងអើយទន្ទឹងគ្រាន់តែប៉ុន្មាននឹងដូចជាយូរអើយសែនយូរ(សំលេងរញ៉េរញ៉ៃពីខាងក្រៅ) គ្រាន់តែប៉ុន្មានឆ្នាំសោះនឹង ទន្ទឹងអោយតែឆាប់រួចឆាប់ផុត ជួនណាទៅបែកកូនបែកបងបែកប្អូនអស់រលីង ខ្ញុំនៅតែខ្ញុំតើបែកបងបែកប្អូនម៉ែឪអស់រលីងនៅតែម្នាក់ឯង!

ក៖ ចាសម៉ា ហើយដល់ពេលអញ្ចឹងហើយកាលដែលនៅក្នុងជំនាន់ពលពតនឹងម៉ាដែលត្រូវបានគេធ្វើបាបដែរឬទេម៉ា?

ខ៖ អត់អីទេខ្ញុំ គេអត់មានធ្វើបាបអីខ្ញុំទេ ព្រោះគ្រួសាររបស់ខ្ញុំស្លូតណាស់ខ្លាចគេណាស់គេថាអោយធ្វើអីនឹងហើយមិនទៅហ៊ានលូចហ៊ានវះអីគេទេមានប៉ុន្មានហូបប៉ុន្នឹងទៅចេះតែរទ្រាំអត់ទៅដើររវេនរវ័ន្ដនឹងចង់ដួលយ៉ាងនេះចេះតែទ្រាំទៅអោយតែបានរស់កុំតែគេធ្វើទុក្ខបុកម្នេញយើងទៅបានហើយ រឿងហូបចុករឿងអត់បានតែបើគេវ៉ៃធ្វើបាបខ្ញុំអត់ទេអត់មានគេវ៉ៃទេ!

ក៖ ចាសម៉ា ហើយនៅពេលនឹងម៉ាធ្លាប់ឈឺដែរឬទេនៅក្នុងជំនាន់ពលពតនឹងបើម៉ាញុំ...ពិសារអីអត់គ្រប់គ្រាន់ចឹងបើគេអោយម៉ាហូបតែបបរម៉ាពិសារហើយតែពីរពេលទៀតចឹងណាស់ម៉ា?

ខ៖ ឈឺដែរតើ! ហើយពេលដែលឈឺចឹងដើរបេះស្លឹកឈើស្លឹកព្រៃផឹកទៅស្លឹងត្រួយទៀបត្រួយអីនឹងចេះតែហូបទៅក្ដៅខ្លួនក្ដៅអីស្លឹកទៀបស្លឹកអីនឹងមានថ្នាំពេទ្យថ្នាំអីរបស់គេដែរតើពប៉ុន្ដែយើងចង់ជាយើងបេះតែស្លឹកទៀបយកមកច្របាច់ផឹកទៅអោយវាបានត្រជាក់ខ្លួនទៅណាស់ចៅ!

ក៖​ ចាសម៉ា ចឹងនៅក្នុងពេលនឹងម៉ាអត់មានបានឈឺអីក្រៅដូចថាអោយខ្លាំងធ្ងន់ធ្ងរទេ គឺម៉ាគ្រាន់តែថាឈឺជំងឺលក្ខណះថាជំងឺតិចតួចៗ?

ខ៖ ចាសកាលនឹងឈឺជំងឺតិចតួចទេ អត់មានខ្លាំងទេ!

ក៖ ចាសម៉ា ហើយនៅពេលដែលគេប្រើម៉ានៅចំពេលដែលម៉ាឈឺនឹងគេនៅតែប្រើអោយម៉ាធ្វើការចឹងឬក៏គេបានអោយម៉ានឹងឈប់សំរាកពីធ្វើការដែរម៉ា?

ខ៖ គេបានអោយយើងសំរាកដែរបើយើងទៅមិនរួចទេយើងឈប់សំរាកមួយព្រឹកអីចឹងទៅនៅពេលដែលយើងជាទៅយើងទៅធ្វើការទៀតទៅ!

ក៖ គេប្រាប់យើងចឹងហ៏ម៉ា?

ខ៖ ចាស!

ក៖​ ចាសម៉ា​ ហើយទៅកងម៉ាកងកុមារកាលនឹងកងនារីកងអីនឹងគេៗកាចដាក់ម៉ាដែរឬទេ? ឬក៏គេគិតថាម៉ាគិតថាអត់់អីទេគេពេញចិត្តគេស្រលាញ់គេចេះតែអាណិតមេត្តាដល់យើងណាស់ម៉ា?

ខ៖ ចាសម៉ា អត់អីទេរឿងកូនចៅគ្រាន់តែថាគេប្រើគ្រាន់តែអោយទៅ...កូនខ្ញុំនៅរៀងតូចៗដែរកាលនឹងនោះ!

ក៖ ចាសម៉ា!

ខ៖ គេអោយទៅកើបអាចម៏គោអីនឹងខ្ញុំចេះតែទៅៗ ទៅវ៉ៃកណ្ដុរវ៉ៃអីចឹងទៅក៏គ្នាចេះតែទៅហើយកូនខ្ញុំនៅតូចៗណាស់កាលនឹងនោះអត់មានទាន់ចូលពូកកងគេទៅកាប់ដីកាប់អីធ្វើស្រូវធ្វើអង្ករអីអត់ដែរទេ!

ក៖ ចាសម៉ា!

ខ៖ កូនខ្ញុំវានៅតូចៗដែរណាស់!

ក៖ ហើយចុះក្រុមគ្រួសាររបស់ម៉ានៅជុំគ្នាដែរឬទេកាលននឹងម៉ា? ដូចជាកូនរបស់ម៉ានឹងកាលនឹងនៅក្នុងតំបន់ជាមូយគ្នាឬក៏នៅបែកគ្នាដែរម៉ា?

ខ៖ កូនរបស់ខ្ញុំនៅទាំងអស់នឹងនៅជុំគ្នាទាំងអស់នឹង!

ក៖ ចាសម៉ា ចឹងបានជាម៉ាដឹងថាកូនរបស់ម៉ាមូយនឹងគេប្រើអោយធ្វើអីន៏ម៉ាន៏?

ខ៖ ចាស!

ក៖ ចាស ហើយនៅពេលនឹងកូនរបស់ម៉ាមានដែលមកលេងមកជួបនឹងម៉ាដែរឬទេ គេមានអោយសិទ្ធិមកលេងម៉ាដែរឬទេម៉ា?

ខ៖ អឺ....មានអីវាគ្រាន់តែទៅកើបអាចម៏គោមូយភ្លេតៗនឹងមួយព្រឹកៗនឹងង!

ក៖ ចាសម៉ា ហើយទៅថ្ងៃឡើងទំនេរ?

ខ៖ ដល់តែថ្ងៃទៅទំនេរចឹងទៅ ដល់តែទំនេរចឹងទៅគេហៅទៅវ៉ៃនេះវ៉ៃនោះចឹងទៅជួនណាក៏គេប្រើអោយទៅវ៉ៃកណ្ដុរចឹងទៅគេប្រើតែប៉ុន្នឹងទេ!

ក៖ ចាសម៉ា!

ខ៖ ព្រោះតែថាពួកវានឹងតូចៗកាលនឹងណាស់!

ក៖ ចាសម៉ាចាស ហើយទៅកូនរបស់ម៉ាប៉ុន្មាននាក់ដែលបានឆ្លងកាត់ជំនាន់អាពតនឹងម៉ា?

ខ៖ អ៊ឹម...និយាយទៅទាំងអស់ម៉ងកូនរបស់ខ្ញុំប៉ុន្មានអ្នកនឹងដូចថាបួន ប្រាំអ្នកនឹងប៉ុន្ដែគ្រាន់តែថាវានៅតូចៗនឹងណាស់មិនទាន់បានទៅធ្វើអីអត់នឹង!

ក៖ អ៊ឹម....

ខ៖ កូនប្រុសរបស់ម៉ានោះគេអោយទៅភ្ជូរដី នៅតែក្នុងស្រុកដែរអត់មានទៅណាទេ ទាល់តែមនុស្សធំៗបានគេបញ្ចូនទៅសមរភូមិឯណោះ ហើយយើងដូចនៅខាងក្រោយចឹងណាស់ចៅ!

ក៖ ចាសម៉ា!

ក៖ ប្រាំអ្នកនឹងធ្វើការនៅក្នុងស្រុកនឹងទៅ តែប៉ុន្នឹងទេ(សំលេងរំខានពីខាងក្រៅ)!

ក៖ ចាសម៉ា ចឹងបងប្អូនរបស់ម៉ាអត់មានស្លាប់នៅក្នុងជំនាន់ពលពតនឹងដោយសារតែគេធ្វើបាបអីអត់ទេហ៏ម៉ា?

ខ៖ អត់ទេៗ!

ក៖ ចាសម៉ា ហើយម៉ាមានអ្វីដែលធ្វើអោយម៉ាចងចាំខ្លាំងជាងគេនៅក្នុងជំនាន់ពលពតនឹងណាម៉ា?

ខ៖ តែកូនរបស់ខ្ញុំទេកូនរបស់ខ្ញុំដេញគេជំលៀសទៅឆ្ងាយនឹងគ្នាស្លាប់បាត់ហើយ(កូនរបស់គាត់ដែលត្រូវគេជំលៀសទៅឆ្ងាយបានស្លាប់បាត់ហើយ)ពិបាកទាំងម្ដាយទាំងកូននឹងទៅទាំងប៉ុន្មានបួន ប្រាំអ្នកក៏មិនដឹងតែនៅពេលដែលត្រឡប់មកវិញរស់បានតែមូយមក(សំលេងរំខានពីខាងក្រៅ) គេអោយគ្នាទៅរស់នៅកន្លែងតំបន់ឆ្ងាយគេចែកទឹក កន្លែងនឹងអត់ខ្លាំងហើយបានជាកូនរបស់ខ្ញុំគ្នាស្លាប់នឹង!

ក៖ ចាស អើយម៉ា ហើយអឺ...គាត់អាយុប៉ុន្មានហើយម៉ាកូនរបស់ម៉ាកាលនឹងណាស់ម៉ា?

ខ៖ កូនរបស់ទើបតែអាយុប៉ុន្មានអឺ....ចូល៣០ឆ្នាំហើយទេដឹងជាងសាមហើយមើលទៅ!

ក៖ ចាសម៉ា!

ខ៖ ហើយឥលូវនឹងនៅសល់តែចៅមូយទេនឹង គេមានកូនមានចៅរបស់គេនឹងបានបី បួន ប្រាំអ្នកទៀតទៅហើយ!

ក៖ ចាសម៉ា(សំលេងរំខានពីខាងក្រៅ)!

ខ៖ ហ៊ើយគ្នាកំសត់កម្រកូនណាស់ វាទៅឆ្ងាយ!

ក៖ ចាសម៉ា!

ខ៖ អត់បាយអត់ទឹក(សំលេងរំខានពីខាងក្រៅ) រកអោយកូនស៊ីជួនណាទៅក៏ស្លាប់ទាំងអស់គ្នាចឹងទៅ!

ក៖ ចាសម៉ា ហើយអឺ...ម៉ានៅពេលដែលម៉ាដាច់ពីអាពតនឹងមកម៉ាធ្វើអីដែរដើម្បីចិញ្ចឹមជីវិតខ្លួនឯងណាស់ម៉ា?

ខ៖ (សំលេងរំខានពីខាងក្រៅ) អ៊ឹម....ចេះតែរកនេះរកនោះទៅ កាលនឹងគេអោយរកមង(ដាក់មងរកត្រី)រកអីនឹង រកមិនចូលក្នុងក្រុមសាមគ្គីទេ កាលនឹងយើងបានបែកពីអាពតហើយៗអ្នកណាមានអីរកនឹងទៅណាស់ចៅ ទិញអីៗយកមកលក់ដូរអញ្ចឹងទៅ ទិញល្មុតទិញអីនឹងយកមកលក់ដូរមានលុយចាសឯណា ទិញល្មុតទៅទិញទៀនធុបទៅយកទៅលក់ទៅដូរអោយគេចឹងទៅគ្រាន់បាននឹងចិញ្ចឹមពោះទៅ តិចៗមករហូតដល់ឥលូនេះហ៊ើយពិបាកណាស់ហត់ណាស់កូនហ៊ើយ!ឪ

ក៖ ចាសម៉ា ហើយចុះម៉ាមានចងចាំអ្វីដែលម៉ាគិតថាពិបាកជាងគេនៅក្នុងជីវិតរបស់ម៉ាដែលធ្វើអោយម៉ាមិនអាចបំភ្លេចបានណាស់ម៉ា?

ខ៖ ចាំនឹងចាំមិនភ្លេចទេ ចឹងហើយបានថាចេះតែផ្ដែផ្ដាំកូនចៅនឹងកុំកូនវានេះ...អោយវាខិតខំប្រឹងរកប្រឹងស៊ីទៅស្រុកទេសគេសុខស្រួលហើយខំរកស៊ីទៅកុំអោយអត់កុំអោយឃ្លានចឹងទៀតណាស់នាងអើយ!

ក៖ ចាសៗម៉ា....

ខ៖ (ស្ដាប់មិនបានលឺច្បាស់)!

ក៖ ចាសម៉ា ហើយចុះចំណែកឯអ្វីដែលម៉ាបានជួបប្រទះនៅក្នុងមួយជីវិតរបស់ម៉ាហើយវាធ្វើអោយម៉ាសប្បាយចិត្ដជាងគេណាស់ម៉ាតើមានម៉ាអ្វីដែលធ្វើអោយម៉ាសប្បាយចិត្តដែរឬទេ?

ខ៖ អ៊ឹម....ដូចជាសព្វថ្ងៃនឹងដូចជាសប្បាយចិត្តខ្លះៗហើយណាស់ចៅ ដូចជាកាត់បន្ថយបានច្រើនណាស់ កាត់បន្ថយខ្លះហើយ....

ក៖ រឿងអីគេទៅម៉ារឿង.....(សំលេងរំខានពីខាងក្រៅ)!

ខ៖ បើពីដើមនឹងវាចេះតែមានចែមានចុះដល់ឥលូវនឹងមានតែដូចទ្រង់រៀងរីចចំរើននៅក្នុងខ្លួនចឹងវាធ្វើអោយយើងវាបានសប្បាយចិត្តខ្លួះៗការសប្បាយចិត្តនឹងវាកាន់តែច្រើនហើយ អត់មានកើតទុក្ខនោះទេ!

ក៖ ចាសម៉ា!

ខ៖ សព្វថ្ងៃខ្ញុំភ្លេចភ្លាំងអស់ច្រើនណាស់ បើវិញនិយាយភ្លេចមុខភ្លេចក្រោយ!

ក៖ ចាសម៉ា ហើយអឺ....ចឹងជិវិតរបស់ម៉ាធ្លាប់មានអ្វីដែលធ្វើអោយម៉ាសប្បាយចិត្តមានហើយន៏ម៉ាន៏?

ខ៖ ចាស!

ក៖ ចាសម៉ា មានអីគេខ្លះទៅម៉ាអាចជួយប្រាប់បានឬទេ?

ខ៖ អាដែងនែ(ភាសាតំបន់) វាបានកូនគេរកស៊ីមានបានបន្ដិចបន្ដួចចឹងទៅគេចេះតែជួយផ្ដល់មកដល់ខ្ញុំអីចឹងខ្លះៗចឹងមកណាស់គ្រាន់បានសប្បាយចិត្តនឹងគេ!

ក៖ ចាសម៉ា!

ខ៖ គ្រាន់បានចែកគ្នាបន្ដិចបន្ដួចនឹងទៅជួនណាទៅគេជូនលិចជួនកើតនឹងទៅណាចៅ!

ក៖ ចាសម៉ា អ៊ឹម....ហើយម៉ាកាលពីពេលដែលម៉ានៅក្មេងៗម៉ាមានដែលធ្លាប់ស្រម៉ៃថាធំឡើងម៉ាចង់ធ្វើអីដែរឬទេម៉ា?

ខ៖ អ៊ឹម....មិនដឹងថាធ្វើអីទេនាងមុខរបរខ្ញុំនោះ ម៉េចនឹងបានការងារអីធ្វើធំដុំនឹងគេបើយើងអត់ចេះអត់អីចឹងនោះ អត់មានទេ(សំលេងរំខានពីខាងក្រៅ)​ គិតតែថាចេះតែនាំគ្នារកទៅចេះតែទៅទិញអីទុកគ្រាន់លក់ដូរនឹងគេចឹងទៅចិញ្ចឹមខ្លួនចិញ្ចឹមជីវិតទៅត្បាញរវៃនឹងទល់នឹងសព្វថ្ងៃនឹងទៅ កូនខ្ញុំគ្មានបានទៅធ្វើការនឹងគេឯណាអត់ផងនឹង(សំលេរំខានពីខាងក្រៅ)!

ក៖ អ៊ឹម....ចាសម៉ាចុះចឹងកាលនឹងម៉ាមានបានចូលរៀនដែរឬទេម៉ា?

ខ៖ ខ្ញុំអត់បានចូលរៀងអីនឹងគេទេនាង ឪពុកម្ដាយក្របានអីនឹងចូលរៀនសូត្រនឹងគេទេ!

ក៖ អ៊ឹម...ចាសហើយអឺ....កាលនឹងម៉ាមិនបានចូលរៀនសូត្រនឹងគេទេតែម៉ាបានអឺ...ចូលធ្វើការអីដែរឬទេម៉ាកាលជំនាន់មុនណាស់ម៉ា?

ខ៖ ខ្ញុំអត់បានធ្វើអីទាំងអស់នឹង(សំលេងរំខានពីខាងក្រៅ)!

ក៖ ចឹងអឺ....ម៉ាអឺ....បានធំឡើងនឹងគឺបាននៅជាមួយនឹងឪពុកម្ដាយហើយទៅគាត់ចិញ្ចឹមទៅ ហើយបានរៀបការមានគ្រួសារហើយបានខាងលោកតាជាអ្នកចិញ្ចឹមវិញចឹងន៏ម៉ា?

ខ៖ ចាសម៉ា!

ក៖ ចាសម៉ាហើយកាលនឹង.....

ខ៖ កាលពីដើមនឹងមានបានរកអីទេកូន...ចៅហ៊ើយ ទៅទិញតែស្វាយទិញតែផ្លែជំពូគេនឹងដើរលក់ដូរចឹងទៅកាលនឹងណាស់ ហើយសុទ្ធតែចែវទូកទៀតណាស់កាលនឹងមិនទៅមានកាណូតឯណាបើកដូ​​ចយើងសព្វថ្ងៃនេះ!

ក៖ ចាសម៉ា!

ខ៖ ចែវទូក ចែវក្បូននឹងទៅ​ទិញអីៗនឹងដោលទៅតាមព្រែកនឹងទៅ ពីដើមមិនទៅមានកាណូតឯណាសំប្បូហូរហៀរដូចយើងឥលូវនេះ!

ក៖ ចាសម៉ាចាស​ អ៊ឹម....ចឹងអឺ....ម៉ាជាចុងក្រោយតើម៉ាមានពាក្យជេចជ៏អីដើម្បីផ្ដាំផ្ញើរទៅដល់ក្មេងហើយនឹងអឺ...អ្នកដែលគេបានស្ដាប់សំលេងរបស់ម៉ាពីពង្សប្រវត្តិហើយនឹងជីវះប្រវត្តិរបស់ម៉ាហើយនឹងការតស៊ូនៅក្នុងជីវិតរបស់ម៉ាតាំងពីមុនរហូរមកដល់ឥលូវនឹងតើម៉ាមានពាក្យពេចជ៏អីដើម្បីផ្ដាំផ្ញើរទៅដល់កូនចៅជំនាន់ក្រោយដែរឬទេ?

ខ៖ ផ្ដាំអោយថាខំប្រឹងធ្វើប្រឹងរកចឹងទៅចិញ្ចឹមខ្លួន(សំលេងរំខានពីខាងក្រៅ) កុំអោយពិបាកវេទនាដល់តែថាយើងវាមានបានទៅដូចថាវាសប្បាយចិត្តសប្បាយថើ្លមចឹងទៅ អោយកូនចៅជំនាន់ក្រោយនឹងអោយខិតខំប្រឹងប្រែងឡើង ប្រឹងធ្វើប្រឹងរកទៅតែមានបានយើងចេះតែសប្បាយចិត្តហើយតែអត់នឹងមិនដឹងថាសប្បាយជាអីទេ វាអត់សប្បាយកើតទុក្ខវិញ!

ក៖ ចាសម៉ា!

ខ៖ ចឹងណាស់បានថាសព្វថ្ងៃនឹងចេះតែព្រួយៗនឹងនិយាយមិនចង់ចេញទេ!

ក៖ ចាសម៉ា!

ខ៖ យើងវាអត់មានមុខរបរអីធំដុំរកស៊ីនឹងគេយើងវាកំប៉ិកកំប៉ុកនឹងចេះតែខំប្រឹងរកទៅ បន្ដិចបន្ដួចនឹងយើងចេះតែផ្សែផ្សំគ្នាចឹងទៅ អោយតែបានរស់ទៅនៅនឹងទៅ!

ក៖ ចាសម៉ា ចាសចឹងម៉ាមានជាពាក្យពេចជ៏អ្វីចង់ផ្ដែផ្ដាំបន្ថែមដែរឬទេម៉ា? ម៉ាមានពាក្យជាចុងក្រោយដែរឬទេម៉ា?

ខ​៖ អត់មានពាក្យពេចជ៏អីសំរាប់ផ្ដាំផ្ដាំទៀតទេចៅអស់ហើយ!

ក៖ ចាសម៉ា ចឹងជាចុងក្រោយអរគុណច្រើនម៉ាជំរាបលា!

ខ៖ ចាស!